《后西湖十咏 其七 孤山宅》
明代·胡应麟

兀立中流四望奇，谁开丈室枕涟漪。云埋洞口呼猿日，雪拥湖头放鹤时。

丛桂作花犹满砌，疏梅横萼迥当篱。凌风却月凭谁和，一树寒香入梦迟。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。